# HOTĂRÂRE

# privind aprobarea Mecanismelor de derulare a acţiunilor din Programul de promovare a exportului, administrat de AUTORITATE CONTRACTANTA

În temeiul art. 108 din Constituţia României, republicată, al art. 1 alin. (2) şi al art. 3 alin. (1) din Ordonanţa de urgenţă a Guvernului nr. **120/2002** privind aprobarea Sistemului de susţinere şi promovare a exportului cu finanţare de la bugetul de stat, republicată, cu modificările ulterioare,

**Guvernul României** adoptă prezenta hotărâre.

### Art. 1

Se aprobă Mecanismele de derulare a acţiunilor din Programul de promovare a exportului, coordonat şi administrat de Ministerul Economiei, Comerţului si Relatiilor cu Mediul de Afaceri in calitate de Autoritate Contractanta (AC), prevăzute în anexa care face parte integrantă din prezenta hotărâre.

### Art. 2

1. Suma alocată de la bugetul de stat pentru acest program, anual, AC va fi utilizată pentru acoperirea, parţială sau totală, a cheltuielilor necesare aplicării Programului de promovare a exportului, care cuprinde următoarele acţiuni:
2. participarea la târguri şi expoziţii internaţionale organizate în străinătate, conform programului elaborat anual de Autoritatea Contractanta;
3. organizarea de către Autoritatea Contractanta de misiuni economice şi acţiuni de promovare a exporturilor în străinătate;
4. realizarea de studii de piaţă şi pe produse, inclusiv pentru obiective complexe;
5. plata de sume fixe pentru operatorii economici participanti la targuri, expozitii internationale si misiuni economice altele decât cele menţionate la alineatele a şi b.
6. AC administrează şi coordonează acţiunile de promovare a exportului prevăzute la alin. (1).
7. Pentru acţiunile de promovare a exportului prevăzute la alin. (1) lit. a), b), c) si d) se instituie scheme de minimis care se aprobă prin ordin al ministrului economiei, comerţului şi relatiilor cu mediul de afaceri. Finanţarea în cadrul schemelor se acordă numai după aprobarea acestora prin ordin.

### Art. 3

1. Repartizarea pe acţiunile de promovare a exportului prevăzute la art. 2 alin. (1) a sumei alocate anual de la bugetul de stat pentru aplicarea Programului de promovare a exportului se face conform propunerilor ordonatorului principal de credite, cu consultarea prealabilă a Consiliului de export.

Elementele de identitate vizuala minime obligatorii pentru promovarea evenimentelor vor fi stabilite si publicate de catre AC.

1. Sumele repartizate conform alin. (1) se pot redistribui în cursul anului pe acţiuni de promovare a exportului, în condiţiile prevăzute la alin. (1), în limita sumei alocate de la bugetul de stat pentru Programul de promovare a exportului.

# ANEXĂ: MECANISME de derulare a acţiunilor din Programul de promovare a exportului, administrat de Autoritatea Contractanta

## CAPITOLUL I: Participarea la târguri şi expoziţii internaţionale

### Art. 1

1. Participarea operatorilor economici la târguri şi expoziţii internaţionale se realizează pe pieţe de interes, prin organizarea de pavilioane naţionale sau standuri specializate pe produse, pe bază de programe anuale elaborate de MECRMA, cu consultarea prealabilă a patronatelor de ramură şi a Consiliului de export.
2. Selectarea târgurilor şi expoziţiilor prevăzute în programul anual se face în baza următoarelor criterii:
3. asigurarea expansiunii şi diversificării geografice a exportului românesc;
4. promovarea produselor fabricate pe teritoriul Romaniei şi a serviciilor.

### Art. 2

1. Administrarea programului de participare la târguri şi expoziţii internaţionale se face de către AC.
2. Contractele de prestări de servicii pentru organizarea participării la târguri şi expoziţii internaţionale se încheie de către AC astfel:
3. cu organizatorul extern pentru închirierea spaţiului expoziţional şi plata taxelor obligatorii in cazul in care organizatorul extern impune preluarea standurilor preamenajate conform legislatiei tarii unde se organizeaza expozitia, decontarea se va realiza direct de catre AC din bugetul alocat Programului de promovare a exportului.
4. in cazul in care nu s-a putut desemna un Organizator Intern si timpul ramas pana la inceperea manifestarii expozitionale este mai mic de 30 de zile calendaristice, AUTORITATEA CONTRACTANTA, la solicitarea asociatiei co-organizatoare, va face plata privind constructia, amenajarea si dotarea standului intr-o varianta minimala, disponibila la momentul respectiv in portofoliul Organizatorului Extern al manifestarii expozitionale (sau un imputernicit al acestuia). Prin varianta minimala se intelege o constructie care sa aiba dotarile minime, adecvate tipului de produse expuse si sa asigure un minim de reprezentativitate pentru Pavilionul National al Romaniei.
5. cu operatori economici specializaţi, denumiţi în continuare societate organizatoare, selectaţi în conformitate cu legislaţia privind achiziţiile publice, pe baza caietelor de sarcini elaborate pentru serviciile necesar a fi achiziţionate, cu excepţia cazurilor prevăzute la lit. a).
6. Detaliile de arhitectură şi/sau de execuţie ale standului se definesc la propunerea patronatelor de ramură sau a asociaţiilor profesionale şi constituie anexă la caietul de sarcini.

### Art. 3

1. Beneficiarii programului de participare la târguri şi expoziţii internaţionale sunt operatorii economici, persoane juridice române, care îndeplinesc următoarele condiţii de eligibilitate:
2. sunt înregistraţi potrivit Legii societăţilor nr. **31/1990**, republicată, cu modificările şi completările ulterioare, Legii nr. **1/2005** privind organizarea şi funcţionarea cooperaţiei, republicată, şi îşi desfăşoară activitatea în România;
3. au in obiectul de activitate operatiuni de export si nomenclatorul de export corespunde cu profilul targului la care se solicita participarea;
4. produsele sunt fabricate pe teritoriul României;
5. nu beneficiază de finanţare de la alţi furnizori de minimis, pentru acoperirea aceloraşi categorii de cheltuieli eligibile pentru târgul sau expoziţia internaţională organizată în străinătate la care aplică.
6. nu sunt firme împotriva cărora a fost emisă o decizie de recuperare a unui ajutor de stat, dacă această decizie de recuperare nu a fost deja executată;
7. nu înregistrează debite la bugetul de stat, respectiv la bugetele locale, la data depunerii formularului Cerere de înscriere prin declaraţie pe propria răspundere;
8. nu se află în procedura de executare silită, închidere operaţională, dizolvare, lichidare, insolvenţă colectivă şi nu îndeplinesc criteriile prevăzute de lege pentru a fi supuşi unei proceduri de insolvenţă colectivă la cererea creditorilor lor;
9. nu sunt consideraţi în dificultate în conformitate cu Orientările privind ajutorul de stat pentru salvarea şi restructurarea întreprinderilor nefinanciare aflate în dificultate 2014/C248/01;
10. au depus garanţia de participare în valoare de 2.000 lei;
11. nu folosesc ajutorul pentru achiziţionarea de vehicule de transport rutier de mărfuri;
12. numărul de participări ale unui operator economic la târguri şi expoziţii internaţionale cu sprijin de la bugetul de stat, este de maxim 4 pe an;
13. firmele care în ultimii doi ani au beneficiat de această formă de ajutor de stat să facă dovada că: veniturile firmei aferente exporturilor sau rezultatul brut anual al exerciţiului financiar sau numărul mediu de angajaţi au crescut;
14. nu au beneficiat în ultimii 2 ani fiscali şi în anul fiscal în curs, fie din surse ale statului sau ale autorităţilor locale, fie din surse comunitare, de ajutor de minimis care, cumulat, să depăşească echivalentul în lei a 200.000 euro.
15. Selectarea operatorilor economici participanţi la târguri şi expoziţii internaţionale se face de o comisie numita prin ordin al ministrului economiei, comertului si ralaiilor cu mediul de afaceri si formată din reprezentanţi ai AC, ai patronatelor de ramură/asociaţiilor profesionale. Numarul de firme selectate va tine cont de suprafaţa de expunere disponibilă pentru fiecare acţiune şi de îndeplinirea condiţiilor de eligibilitate prevăzute la alin. (1).
16. Participanţii la târguri şi expoziţii internaţionale depun o garanţie în valoare de 2.000 de lei in contul bancar mentionat de catre AUTORITATEA CONTRACTANTA, iar documentul care atestă depunerea garanţiei se va anexa la cererea de înscriere pentru selecţia firmelor participante la târgul respectiv. Garanţia se restituie firmelor selectate in termen de 14 zile după încheierea manifestării expoziţionale sau se execută în cazul neparticipării operatorului economic la acţiunea respectivă, în situaţia în care valoarea cheltuielilor efectuate de societatea organizatoare pentru operatorul economic neparticipant este mai mare decât valoarea garanţiei, operatorul economic va plăti diferenţa până la acoperirea integrală a cheltuielilor ce îi revin. Pentru operatorii economici care nu au fost selectaţi pentru participarea la târgul respectiv, garanţia se restituie în termen de 14 zile de la data hotărârii Comisiei de selecţie a participanţilor la târguri internaţionale.
17. În cazul în care operatorul economic nu respectă prevederile normelor privind principalele activităţi/acţiuni care vor fi realizate de societăţile comerciale participante la târguri şi expoziţii internaţionale finanţate parţial de la bugetul de stat, acesta nu va mai putea accesa acest instrument de promovare a exportului pentru o perioadă de 2 ani de la data constatării neîndeplinirii prevederilor respective.

### Art. 4

Fondurile bugetare repartizate anual pentru realizarea programului de participare la târguri şi expoziţii internaţionale se utilizează pentru acoperirea parţială sau totală a unor categorii de cheltuieli, după cum urmează:

1. 50% din cheltuielile privind transportul extern, cazarea in suma fixa de 75 Eur/zi pentru un participant de la fiecare expozant;
2. 100% din cheltuielile pentru transportul, asigurarea şi manipularea exponatelor, mostrelor şi materialelor publicitare, formalităţile vamale aferente acestora, depozitarea ambalajelor aferente exponatelor pe perioada desfăşurării acţiunii promoţionale, elaborarea proiectului de execuţie a standului, închirierea, construirea şi/sau amenajarea spaţiului expoziţional, transportul materialelor aferente, cheltuielile generale pe perioada de desfăşurare a acţiunilor promoţionale, cheltuielile de reprezentare şi de protocol, cheltuielile de deplasare pentru persoanele care organizează şi coordonează acţiunile, inclusiv a unui reprezentant din partea patronatului de ramură sau a asociaţiei profesionale care contribuie la realizarea acţiunii respective, a căror perioadă de deplasare va fi stabilită prin caietul de sarcini al acţiunii, cheltuielile pentru materialele publicitare, de prezentare şi promovare cu caracter economic general şi pentru mediatizarea prezenţei româneşti la acţiunile promoţionale, cheltuielile aferente comisionului prevăzut în contractul încheiat cu societatea organizatoare a pavilioanelor naţionale, standurilor specializate pe produse şi miniexpoziţiilor, serviciilor de traducere autorizata a documentelor aferente actiunii promotionale, realizarea elementelor de identitate vizuala minime obligatorii stabilite de AC precum şi alte cheltuieli care se justifică a fi alocate pentru realizarea târgurilor şi expoziţiilor internaţionale, cu aprobarea ordonatorului principal de credite.

### Art. 5

1. Cota de 50% din cheltuielile de transport si cazare pentru un delegat al firmei participante se va deconta de AUTORITATEA CONTRACTANTA, prin societatea organizatoare, pe bază de documente justificative pentru transport, după aprobarea decontului final al acţiunii. Cheltuielile pentru cazare vor fi decontate in suma fixa de 75 Eur/zi pentru numărul de zile aferente perioadei oficiale de desfăşurare a manifestării expoziţionale, plus două nopţi înainte de începerea acesteia sau plus 3 nopţi în cazul în care aceasta se desfăşoară în ţări care necesită un timp de transport mai mare şi o noapte după închiderea acesteia.
2. Transportul exponatelor va fi efectuat de către o firmă de specialitate, selectată pe baze concurenţiale de către societatea organizatoare. Volumul exponatelor aferent fiecărui expozant va fi corelat cu suprafaţa de expunere repartizată în cadrul pavilionului expoziţional. Operatorii economici vor efectua plata integrală a transportului exponatelor către firma transportatoare selectată, urmând ca decontarea să se facă de către societatea organizatoare în baza documentelor vamale de încheiere a operaţiunii de export temporar şi a documentelor de plată a transportului exponatelor, după aprobarea decontului final al acţiunii de Ministerul Economiei, Comerțului și relațiilor cu Mediul de Afaceri, cu excepţia exponatelor şi mostrelor fără valoare comercială, care se oferă cu titlu gratuit partenerilor externi, a materialelor de publicitate şi reclamă şi a produselor de protocol achiziţionate din România, pentru care decontarea se va face pe baza documentelor vamale de expediţie şi a documentelor de plată a transportului până la standul expoziţional.

 **(4)** Decontarea cheltuielilor în valută efectuate pentru derularea acţiunilor din cadrul Programului de promovare a exportului se face de către AC în lei, la cursul de schimb comunicat de Banca Naţională a României, valabil la data efectuării plăţilor, conform documentelor financiar-contabile. Pentru ţările a căror monedă oficială nu este comunicată de Banca Naţională a României, decontarea cheltuielilor în valută se va efectua în baza chitanţei de schimb valutar, valabilă la data efectuării plăţilor.

### Art. 6

Cheltuielile de reprezentare şi protocol se realizează în limita sumei de 500 de euro/acţiune. în situaţii justificate, suma poate fi majorată, cu aprobarea ordonatorului principal de credite. Cheltuielile se referă la achiziţionarea de produse alimentare pentru trataţii curente şi pentru coctail, apă minerală, băuturi răcoritoare şi slab alcoolizate, ceai/cafea, lapte, zahar, indulcitor, produse de panificatie/patiserie şi cofetărie şi altele asemenea. Băuturile alcoolice se achiziţionează numai în cazul organizării de coctailuri.

### Art. 7

Ministerul Economiei, Comerţului şi Relaţiilor cu Mediul de Afaceri poate modifica sau completa programul anual de participare la târguri şi expoziţii cu alte acţiuni de interes pentru promovarea exporturilor româneşti, în baza consultării prealabile cu patronatele de ramură şi Consiliul de export, în limita plafonului de cheltuieli alocat cu această destinaţie.

## CAPITOLUL II: Organizarea de misiuni economice şi acţiuni de promovare a exportului în străinătate

### Art. 8

1. Misiunile economice sunt acţiuni organizate în scopul explorării, consolidării, valorificării şi dezvoltării oportunităţilor de afaceri pe pieţe externe cu potenţial de import.
2. Acţiunile de promovare a exportului se referă la prezentări de produse, miniexpoziţii, reuniuni de afaceri, seminarii economice şi zile economice.
3. Misiunile economice şi acţiunile de promovare a exportului se organizează în ţări de interes pentru exportatorii români şi se stabilesc de Ministerul Economiei, Comerţului şi Relaţiilor cu Mediul de Afaceri în baza consultării prealabile cu patronatele de ramură sau cu asociaţiile profesionale, având în vedere următoarele criterii:
4. expansiunea şi diversificarea geografică a exportului românesc pe pieţe cu potenţial de import ridicat;
5. promovarea produselor fabricate pe teritoriul Romaniei şi serviciilor.
6. Misiunile economice şi acţiunile de promovare a exportului se coordonează de Ministerul Economiei, Comerţului şi Relaţiilor cu Mediul de Afaceri şi se administrează de AC.
7. Contractele de prestări de servicii pentru organizarea misiunilor economice şi a acţiunilor de promovare a exportului se încheie de AUTORITATEA CONTRACTANTA cu operatori economici specializaţi, denumiţi în continuare societate organizatoare, selectaţi în conformitate cu metodologia aprobată în condiţiile legii de AUTORITATEA CONTRACTANTA, pe baza caietelor de sarcini pentru selectarea societăţii organizatoare, elaborate de AC şi patronatele de ramură sau asociaţiile profesionale, pentru fiecare acţiune în parte.
8. Programe promoţionale, cum sunt seminarii, mese rotunde, întâlniri de afaceri şi altele asemenea, de publicitate şi reclamă comercială şi de negocieri se realizează cu ocazia misiunilor economice de Ministerul Economiei, Comerţului şi Relaţiilor cu Mediul de Afaceri în colaborare cu patronatele de ramură sau cu asociaţiile profesionale în limita cheltuielilor prevăzute în contractul de prestări de servicii cu această destinaţie.

### Art. 9

Participarea operatorilor economici la aceste manifestări promoţionale se face pe baza următoarelor criterii de eligibilitate:

1. operatorii economici sunt înregistraţi potrivit Legii nr. **31/1990**, republicată, cu modificările şi completările ulterioare, Legii nr. **1/2005**, republicată, şi îşi desfăşoară activitatea în România;
2. au in obiectul de activitate operatiuni de export si nomenclatorul de export corespunde cu profilul misiunii economice la care se solicita participarea;
3. nu se află în procedura de executare silită, închidere operaţională, dizolvare, lichidare, insolvenţă colectivă şi nu îndeplinesc criteriile prevăzute de lege pentru a fi supuşi unei proceduri de insolvenţă colectivă la cererea creditorilor lor;
4. nu beneficiază pentru misiunea economică organizată în străinătate la care aplică de finanţare de la alţi furnizori de minimis pentru acoperirea aceloraşi categorii de cheltuieli eligibile;
5. nu înregistrează debite la bugetul de stat, respectiv la bugetele locale, la data depunerii formularului Cerere de înscriere prin declaraţie pe propria răspundere;
6. nu sunt consideraţi în dificultate în conformitate cu Orientările privind ajutorul de stat pentru salvarea şi restructurarea întreprinderilor nefinanciare aflate în dificultate 2014/C248/01;
7. nu sunt firme împotriva cărora a fost emisă o decizie de recuperare a unui ajutor de stat, dacă această decizie de recuperare nu a fost deja executată;
8. produsele comercializate de participanti sunt fabricate pe teritoriul Romaniei,
9. numărul de participări ale unui operator economic la misiuni economice şi acţiuni de promovare a exportului cu sprijin de la bugetul de stat, este de maxim 4 pe an;
10. firmele care în ultimii doi ani au beneficiat de această formă de ajutor de stat să facă dovada că: veniturile firmei aferente exporturilor sau rezultatul brut anual al exerciţiului financiar sau numărul mediu de angajaţi au crescut;
11. nu folosesc ajutorul pentru achiziţionarea de vehicule de transport rutier de mărfuri;
12. nu au beneficiat în ultimii 2 ani fiscali şi în anul fiscal în curs, fie din surse ale statului sau ale autorităţilor locale, fie din surse comunitare, de ajutor de minimis care, cumulat, să depăşească echivalentul în lei a 200.000 euro.

### Art. 10

Fondurile bugetare repartizate anual pentru realizarea programului de participare la misiuni economice se asigura din bugetul MECRMA si se utilizează pentru acoperirea parţială sau totală a unor categorii de cheltuieli, după cum urmează:

1. 50% din cheltuielile de transport extern, cazare in suma fixa de 75 Eur/zi pentru un participant de la fiecare firmă, la nivelul baremelor stabilite pentru instituţiile publice;
2. 100% din cheltuielile privind transportul în interiorul ţării de destinaţie, pentru persoanele care participă la acţiunile respective, cheltuielile de deplasare pentru persoanele care organizează şi coordonează acţiunile, inclusiv a unui reprezentant din partea patronatului de ramură sau a asociaţiei profesionale care contribuie la realizarea acţiunii respective, cheltuielile pentru închirierea spaţiilor aferente întâlnirilor de afaceri şi a dotărilor tehnice necesare desfăşurării acestora, cheltuielile de reprezentare şi protocol, cheltuielile pentru elaborarea, transportul şi asigurarea materialelor de promovare şi de prezentare, cheltuielile pentru transportul mostrelor, cheltuielile pentru formalităţile vamale aferente materialelor de promovare şi de prezentare, precum şi mostrelor, cheltuielile pentru mediatizarea acţiunii pe plan local, precum şi alte cheltuieli care se justifică a fi alocate pentru realizarea acţiunilor respective, cu aprobarea ordonatorului principal de credite.

### Art. 11

1. Cota de 50% din cheltuielile de transport, cazare in suma fixa de 75 Eur/zi pentru un delegat al firmei participante se va deconta de către AC, pe bază de documente justificative, după aprobarea de către acesta a decontului final, prezentat de societatea organizatoare a acţiunii. Suma fixa de 75 eur/zi alocata cheltuielilor pentru cazare va fi decontată pentru perioada de desfăşurare a manifestării promoţionale, stabilită prin contractul cu societatea organizatoare.

**(2)** Decontarea cheltuielilor în valută efectuate de operatorul economic şi societatea organizatoare se face de către AC, în lei, la cursul de schimb comunicat de Banca Naţională a României, valabil la data efectuării plăţilor de către aceştia, conform documentelor financiar-contabile prezentate. Pentru ţările a căror monedă oficială nu este comunicată de Banca Naţională a României, decontarea cheltuielilor în valută se va efectua în baza chitanţei de schimb valutar prezentate, valabilă la data efectuării plăţilor de către operatorul economic sau de către societatea organizatoare.

###  Art. 12

Cheltuielile de reprezentare şi protocol se realizează în limita sumei de 500 de euro/misiune. În situaţii justificate, suma poate fi majorată, cu aprobarea ordonatorului principal de credite. Cheltuielile se referă la achiziţionarea de produse alimentare pentru trataţii curente şi pentru cocteil, apă minerală, băuturi răcoritoare şi slab alcoolizate, ceai/cafea, lapte, zahar, indulcitor,produse de panificatie/patiserie şi cofetărie şi altele asemenea. Băuturile alcoolice se achiziţionează numai în cazul organizării de cocteiluri.

## CAPITOLUL III: Realizarea de studii de piaţă şi pe produse, inclusiv pentru obiective complexe, pe baze concurenţiale, în conformitate cu legislaţia în vigoare, cu finanţare în cotă de 100% din cheltuielile aferente

##  Art. 13

Mecanismul şi etapele de realizare şi finanţare a studiilor de piaţă şi pe produse, inclusiv pentru obiective complexe, sunt următoarele:

1. prezentarea la AC de către patronatul de ramură sau asociaţia profesională, de propuneri fundamentate pentru realizarea de studii, însoţite de conţinutul tematicii aferente acestora, precum si de lista firmelor beneficiare ale studiului;
2. Studiile de piata se organizează pentru ţări/piete de interes pentru exportatorii români şi se stabilesc de Ministerul Economiei, Comerţului şi Relaţiilor cu Mediul de Afaceri în baza consultării prealabile cu patronatele de ramură sau cu asociaţiile profesionale.
3. încheierea protocolului de finanţare pentru realizarea studiului între Autoritate Contractanta şi beneficiarii studiului selectat (prin patronatul de ramură sau asociaţia profesională), cu privire la modalităţile de finanţare, organizarea concursului de oferte, încheierea contractului de servicii şi efectuarea plăţilor către prestatorul de servicii selectat;
4. elaborarea de către patronatul de ramură sau asociaţia profesională împreună cu Autoritate Contractanta a caietului de sarcini;
5. încheierea contractului pentru realizarea studiului între AC, patronatul de ramură sau asociaţia profesională (in numele beneficiarilor) şi prestatorul de servicii;
6. efectuarea plăţii contravalorii studiului de către Autoritatea Contractanta.

### Art. 14

Participarea operatorilor economici la aceste studii de piata se face pe baza următoarelor criterii de eligibilitate:

1. operatorii economici sunt înregistraţi potrivit Legii nr. **31/1990**, republicată, cu modificările şi completările ulterioare, Legii nr. **1/2005**, republicată, şi îşi desfăşoară activitatea în România;
2. au in obiectul de activitate operatiuni de export iar nomenclatorul de export corespunde domenilor ce corespund studiului de piasta sau produse,
3. nu se află în procedura de executare silită, închidere operaţională, dizolvare, lichidare, insolvenţă colectivă şi nu îndeplinesc criteriile prevăzute de lege pentru a fi supuşi unei proceduri de insolvenţă colectivă la cererea creditorilor lor;
4. nu beneficiază pentru studiul de piata realizat de finanţare de la alţi furnizori de minimis pentru acoperirea aceloraşi categorii de cheltuieli eligibile;
5. nu înregistrează debite la bugetul de stat, respectiv la bugetele locale, la data depunerii formularului Cerere de înscriere prin declaraţie pe propria răspundere;
6. nu sunt consideraţi în dificultate în conformitate cu Orientările privind ajutorul de stat pentru salvarea şi restructurarea întreprinderilor nefinanciare aflate în dificultate 2014/C248/01;
7. nu sunt firme împotriva cărora a fost emisă o decizie de recuperare a unui ajutor de stat, dacă această decizie de recuperare nu a fost deja executată;
8. numărul de studii de piaţă solicitate de patronatul de ramură sau asociaţia profesională cu sprijin de la bugetul de stat, este de maxim 2 pe an;
9. firmele care în ultimii doi ani au beneficiat de această formă de ajutor de stat să facă dovada că: veniturile firmei aferente exporturilor sau rezultatul brut anual al exerciţiului financiar sau numărul mediu de angajaţi au crescut;
10. nu folosesc ajutorul pentru achiziţionarea de vehicule de transport rutier de mărfuri;
11. nu au beneficiat în ultimii 2 ani fiscali şi în anul fiscal în curs, fie din surse ale statului sau ale autorităţilor locale, fie din surse comunitare, de ajutor de minimis care, cumulat, să depăşească echivalentul în lei a 200.000 euro.

###  Art. 15

Plata cheltuielilor pentru realizarea studiului se face de AC în proporţie de 100% din cheltuielile totale, în contul prestatorului de servicii, în baza următoarelor documente:

1. contractul pentru realizarea studiului, încheiat între AC, patronatul de ramură sau asociaţia profesională (in numele beneficiarilor) şi prestatorul de servicii;
2. procesul-verbal încheiat între patronatul de ramură sau asociaţia profesională (in numele beneficiarilor) şi prestatorul de servicii privind recepţia şi acceptarea studiului;
3. factura emisă de prestatorul de servicii catre AC.

## CAPITOLUL IV: Plata de sume fixe pentru operatorii economici participanti la targuri, expoziţii internationale şi misiuni economice altele decât cele menţionate la capitolele I şi II

###  Art. 16

Operatorilor economici participanţi la târguri, expoziţii internaţionale şi misiuni economice, altele cele menţionate la capitolul I şi II, li se va plati de către AC o suma fixa ca stimulent financiar, în scopul promovării exportului de produse şi servicii româneşti pe pieţele de interes, dupa cum urmeaza:

a. suma de 7.000 euro/acţiune pentru târgurile si expoziţiile internaţionale organizate în statele membre UE;

b. suma de 10.000 euro/acţiune pentru târgurile si expoziţiile internaţionale organizate în statele din afara spaţiului UE;

c. suma de 2.000 euro/acţiune pentru misiunile economice desfăşurate sub patronajul: Administraţiei Prezidenţiale, Parlamentului României, Guvernului României sau de către Comisia Europeana.

###  Art. 17

 (1) Regiunile geografice de interes precum si sectoarele de activitate eligibile pentru activităţile menţionate la art. 16 se vor aproba de catre MECRMA cu consultarea prealabilă a Consiliului de Export. Lista târgurilor, expoziţiilor internaţionale şi misiunilor economice menţionate la art. 16 se elaborează anual şi va fi publicată cel tarziu în luna decembrie a fiecărui an pentru anul următor. Lista va putea fi completată sau modificată ulterior conform priorităţilor stabilite de: Administraţia Prezidenţială, Parlamentul României, Guvernului României sau Comisia Europeană cu informarea Consiliului de Export.

(2) Structurile asociative ale mediului de afaceri se referă la organizaţii ale mediilor de afaceri, înregistrate în conformitate cu prevederile legale în vigoare.

(3) Beneficiarii sunt operatorii economici, persoane juridice române, care îndeplinesc următoarele condiţii de eligibilitate:

1. sunt înregistraţi potrivit Legii societăţilor nr. **31/1990**, republicată, cu modificările şi completările ulterioare, Legii nr. **1/2005** privind organizarea şi funcţionarea cooperaţiei, republicată, şi îşi desfăşoară activitatea în România;
2. au in obiectul de activitate operatiuni de export iar nomenclatorul de export corespunde tematicii târgurilor, expoziţilor internaţionale sau misiunilor economice,
3. produsele sunt fabricate pe teritoriul Romaniei;
4. nu beneficiază de finanţare de la alţi furnizori de minimis, pentru acoperirea aceloraşi categorii de cheltuieli eligibile pentru târgul sau expoziţia internaţională organizată în străinătate la care aplică;
5. nu sunt firme împotriva cărora a fost emisă o decizie de recuperare a unui ajutor de stat, dacă această decizie de recuperare nu a fost deja executată;
6. nu înregistrează debite la bugetul de stat, respectiv la bugetele locale, la data depunerii formularului Cerere de înscriere prin declaraţie pe propria răspundere;
7. nu se află în procedura de executare silită, închidere operaţională, dizolvare, lichidare, insolvenţă colectivă şi nu îndeplinesc criteriile prevăzute de lege pentru a fi supuşi unei proceduri de insolvenţă colectivă la cererea creditorilor lor;
8. nu sunt consideraţi în dificultate în conformitate cu Orientările privind ajutorul de stat pentru salvarea şi restructurarea întreprinderilor nefinanciare aflate în dificultate 2014/C248/01;
9. numărul de participări ale unui operator economic la târgurile şi expoziţiile internaţionale menţionate la art. 16 cu sprijin de la bugetul de stat, este de maxim 4 pe an;
10. firmele care în ultimii doi ani au beneficiat de această formă de ajutor de stat să facă dovada că: veniturile firmei aferente exporturilor sau rezultatul brut anual al exerciţiului financiar sau numărul mediu de angajaţi au crescut;
11. nu folosesc ajutorul pentru achiziţionarea de vehicule de transport rutier de mărfuri;
12. nu au beneficiat în ultimii 2 ani fiscali şi în anul fiscal în curs, fie din surse ale statului sau ale autorităţilor locale, fie din surse comunitare, de ajutor de minimis care, cumulat, să depăşească echivalentul în lei a 200.000 euro.

###  Art. 18

Plata de către Autoritatea Contractanta a sumei reprezentand stimulentul financiar va fi facuta direct in contul beneficiarilor, in sesiuni trimestriale, in maxim 30 de zile calendaristice de la depunerea in format fizic sau electronic a urmatoarelor documente:

1. Cererea operatorului economic privind plata stimulentului aferent actiunii de export realizate;
2. Certificatele fiscale prin care se atesta lipsa datoriilor la bugetul de stat si bugetele locale a solicitantului;
3. Confirmarea participării la acţiune (dupa modelul AC aprobat prin ordin al ministrului economiei, comerţului şi relaţiilor cu mediul de afaceri) semnata de catre organizatorul evenimentului;
4. 3 fotografii de la evenimentul de promovare pentru care s-a solicitat finantarea (standul de prezentare, intalnire de afaceri, forum economic);
5. Raport de activitate pentru evenimentul promoţional, dupa modelul AC aprobat prin ordin al ministrului economiei, comerţului şi relaţiilor cu mediul de afaceri.